மெக்டொனால்டைட்டு

மெக்டொனால்டைட்டு (Macdonaldite) என்பது  BaCa4Si16O36(OH)2·10H2O.Alfors, J.T., Stinson, M.C., Matthews, R.A., and Pabst, A. (1965) Seven new barium minerals from eastern Fresno County, California. American Mineralogist, 50, 314–340. என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஓர் அரிய பேரியம் சிலிக்கேட்டு கனிமமான இதை முதன்முதலில் 1965 ஆம் ஆண்டில் விவரித்தனர். அவாய் பல்கலைக்கழகத்தில் பணிபுரிந்த அமெரிக்க எரிமலை நிபுணர் கோர்டன் ஏ. மெக்டொனால்டு (1911-1978) நினைவாக கனிமத்திற்கு மெக்டொனால்டைட்டு என்று பெயரிடப்பட்டது.

நேர்சாய்சதுரப் படிகக்கட்டமைப்பில்  மெக்டொனால்டைட்டு படிகமாகிறது. மேலும் இது திசைமாறுபாட்டுப்பண்பைக் கொண்டுள்ளது.Bloss, F.D. (1999) Optical Crystallography. Mineralogical Society of America, 5, 161–163. 

மெக்டொனால்டைட்டு ஒரு சான்போர்னைட்டு மற்றும் குவார்ட்சு தாங்கி உருமாற்ற பாறையின்  விளிம்புகள் மற்றும் பிளவுகளில் பூச்சுகளாக தோன்றுகிறது. மெக்டொனால்டைட்டு முதன்முதலில் 1965 ஆம் ஆண்டில் கலிபோர்னியாவின் பிரெசுனோ மாகாணத்திற்கு அருகில் கண்டறியப்பட்டது. கலிபோர்னியாவில் உள்ள மரிபோசா மற்றும் துலரே மாவட்டங்களிலும் இது கிடைப்பதாகப் பதிவாகியுள்ளது. இத்தாலியின் உம்ப்ரியாவில் உள்ள சான் வெனான்சோவில் உள்ள ஒரு கல் குவாரியிலிருந்தும் கிடைப்பதாகப் பதிவாகியுள்ளது.

பன்னாட்டு கனிமவியலாளர் சங்கம் மெக்டொனால்டைட்டு கனிமத்தை Mcd என்ற குறியீட்டால் அடையாளப்படுத்துகிறது.

மேற்கோள்கள்

பகுப்பு:பேரியம் கனிமங்கள்
பகுப்பு:கால்சியம் கனிமங்கள்
பகுப்பு:சிலிக்கேட்டு கனிமங்கள்
பகுப்பு:நேர்ச்சாய்சதுரக் கனிமங்கள்
பகுப்பு:பைல்லோ சிலிக்கேட்டுகள்